wickkiey/tamil-wikipedia-markdown huggingface dataset:
# ஆர்த்திக் முக்கோணம்


செங்கோண முக்கோணம் அல்லாத ஒரு முக்கோணத்தின் குத்துக்கோடுகளின் அடிகளால் உருவாகும் முக்கோணம் **ஆர்த்திக் முக்கோணம்** (*orthic triangle*) அல்லது **குத்துக்கோட்டு முக்கோணம்** (*Altitude triangle*) எனப்படும். இம்முக்கோணம், எடுத்துக்கொள்ளப்பட்ட மூல முக்கோணத்தின் செங்குத்துச்சந்தியின் பாதமுக்கோணமாகும். மேலும், ஆர்த்திக் முக்கோணத்தின் உள்வட்டமையமானது மூல முக்கோணத்தின் செங்குத்துச்சந்தியாகும்.  

## ஒத்தநிலை முக்கோணம்
பின்வருமாறு வரையப்படும் முக்கோணத்துடன் ஆர்த்திக் முக்கோணம் நெருங்கிய தொடர்புடையது.  

<math>\triangle ABC</math> -ன் சுற்றுவட்டத்திற்கு, முக்கோணத்தின் உச்சி *A* -ல் வரையப்படும் தொடுகோடு <math> L_A.</math> என்க.  

இதே முறையில் <math> L_B.</math>, <math> L_C.</math>இரண்டையும் எடுத்துக் கொள்ள வேண்டும்.  

:*A"* = <math> L_B</math> ∩ <math> L_C</math>  

:*B"* = <math> L_C</math> ∩ <math> L_A</math>  

:*C"* = <math> L_A</math> ∩ <math> L_B</math>  

<math>\triangle </math>A"B"C" ஆனது <math>\triangle ABC</math> -ன் சுற்றுவட்டத்தை வெளிப்புறமாகத் தொடும் முக்கோணமாகும். இந்த முக்கோணத்துடன் ஆர்த்திக் முக்கோணமானது, ஒத்தநிலையுடையதாக (homothetic) இருக்கும்.  

தரப்பட்ட ஒரு குறுங்கோண முக்கோணத்திற்குள் வரையக்கூடிய மிகச்சிறிய சுற்றளவு கொண்ட முக்கோணத்தைப் பற்றிய 1775-ம் ஆண்டின் *ஃபாக்னானோ புதிருக்கான* (இத்தாலிய கணிதவியலாளர்-ஜூலியோ கார்லோ டி டோஷி டி ஃபாக்னானோ) விடையை இந்த ஆர்த்திக் முக்கோணம் தருகிறது.  

### முந்நேரியல் ஆயதொலைவுகள்

ஆர்த்திக் முக்கோணத்தின் உச்சிகளின் முந்நேரியல் ஆயதொலைவுகள்:  
- A' = 0 : sec B : sec C
- B' = sec A : 0 : sec C
- C' = sec A : sec B : 0

சுற்றுவட்டத்தை வெளிப்புறமாகத் தொடும் முக்கோணத்தின் உச்சிகளின் முந்நேரியல் ஆயதொலைவுகள்:  
- *A"* = &minus;*a* : *b* : *c*
- *B"* = *a* : &minus;*b* : *c*
- *C"* = *a* : *b* : &minus;*c*
# தமிழ்நாடு எல்லை மீட்புப் போராட்டங்கள்

மற்றும் இடி. கே. சண்முகம்|]]  

**தமிழ்நாடு எல்லை மீட்பு போராட்டங்கள்** என்பது விடுதலை இந்தியாவில் மொழிவாரி மாநிலங்கள் பகுப்பது தொடர்பாக தமிழகம் செய்த போராட்டங்களை குறிக்கப் பயன்படுகிறது. தமிழ்நாடு திருவாங்கூர்-கொச்சி மாகாணத்தை மேற்கிலும், மைசூர் மாகாணத்தை வடமேற்கிலும், தெலுங்கானாவை வடக்கிலும் கொண்டிருந்தது. இது தவிர தமிழகத்துக்கும் இலங்கை நாட்டுக்கும் இடையான கட்சத்தீவு போன்ற தீவுகளையும் கிழக்கில் கொண்டிருந்தது.  

## தமிழ்நாடு எல்லைக்குழு
தமிழ்நாடு எல்லைகள் குறித்த சிக்கல்களுக்காகவும் அதன் தீர்வுகளுக்காகவும் அன்றைய தமிழ்நாடு காங்கிரசு கட்சித்தலைவராக இருந்த காமராசர் தமிழ்நாடு எல்லைக்குழு ஒன்றை அமைத்தார். இதற்குத் தலைவராக முத்துரங்க முதலியார் இருந்தார். எல்லைகளில் உள்ள தமிழர் பகுதிகள் தமிழகத்தோடு இணைய பல்வேறு முயற்சிகளை இக்குழுவினர் மேற்கொண்டனர்.  

## தமிழர் - தெலுங்கர் மாநில எல்லைகளில்

### படாசுக்கர் எல்லை ஆணையம்
படாசுக்கர் தலைமையில் எல்லை ஆணையம் 1957ல் அமைக்கப்பட்டது. அது சித்தூர் மாவட்டத்தில் உள்ள தமிழர் பகுதிகளை கண்டறிந்து 1957இல் தீர்ப்பு வழங்கியது. அதன்படி திருத்தணி வட்டத்தில் 290 கிராமங்கள், சித்தூரில் 29 கிராமங்கள், புத்தூரில் 320 கிராமங்களும், 417 சதுர மைல் நிலப்பரப்பும் தமிழகத்தில் சேர ஆணையிட்டது. அதனால் 2,39,502 மக்களும் தமிழகத்திற்குள் வந்தனர். வள்ளிமலை, திருவாலங்காடு, திருத்தணி, ஓசூர் பகுதிகள் தமிழகத்துக்கு கிடைத்தன. சித்தூர் நகரம், புத்தூர், நகரி, புதுப்பேட்டை, ஏகாம்பரக்குப்பம் பகுதிகள் ஆந்திராவிலேயே இருந்தன.  

### திராவிட இயக்கத்தின் நிலைப்பாடு
‎திருவாங்கூர்-கொச்சி மாகாணத்தில் இருந்த தமிழர் அதிகம் வாழும் பகுதிகளை ‎திருவாங்கூர்-கொச்சி மாகாணத்திலேயே இருப்பதற்கு ஈ. வெ. இராமசாமி ஒப்புதல் அளித்தார். ஈ. வெ. இராமசாமியின் இந்த போக்கை மலையாளிகளின் பக்கம் ஈ. வெ. இராமசாமி சார்புத்தன்மையுடன் நடந்ததாக குற்றம் சாட்டுகின்றன தமிழ்த்தேசிய அமைப்புகள். தினத்தந்தி நாளிதழில் ஈ. வெ. இராமசாமி இந்த சிக்கல் தொடர்பாக அளித்த பேட்டி.  

## தீவுகள்
### கச்சத்தீவு
### அந்தமான்
### நிக்கோபார்

## மேற்கோள் நூல்கள்

### உரைகளும் பேட்டிகளும்
# பாத முக்கோணம்


**பாத முக்கோணம்** (*pedal triangle*) என்பது ஒரு முக்கோணத்தின் மூன்று பக்கங்களின் மீது ஒரு புள்ளியை வீழ்த்துவதன் மூலம் பெறப்படுகிறது.  

முக்கோணம் *ABC* இன் பக்கங்களின் மீது *P* என்ற புள்ளியை வீழ்த்தும்போது, அதாவது *P* லிருந்து முக்கோணத்தின் ஒவ்வொரு பக்கத்திற்கும் செங்குத்துகள் வரையப்படும்பொழுது, அச்செங்குத்துகளின் அடிப்புள்ளிள் *L*, *M*, *N* எனில், இம்மூன்று புள்ளிகளையும் இணைத்து வரையப்படும் முக்கோணம் *LMN* பாத முக்கோணம் ஆகும்.  

*P* புள்ளியைப் பொறுத்து பாத முக்கோணம் *ABC* முக்கோணத்தின் சில சிறப்புவகை முக்கோணங்களாகவும் அமையும்:  
- *P = *செங்கோட்டுச்சந்தி எனில், *LMN = *ஆர்த்திக் முக்கோணம்.
- *P = *உள்வட்டமையம் எனில், *LMN = *உள்தொடு முக்கோணம்
மீது புள்ளி *P* அமையும்பொழுது பாத முக்கோணம் ஒரு கோடாக (சிவப்பு) அமைகிறது.]]  
- *ABC* முக்கோணத்தின் சுற்றுவட்டத்தின்மீது புள்ளி *P* அமையும்பொழுது பாத முக்கோணம் ஒரு கோடாகி விடுகிறது. இக்கோடு **பாதக் கோடு** (*pedal line*) என்றும் சில சமயங்களில் கணிதவியலாளர் ராபர்ட் சிம்சனின் பெயரால் **சிம்சன் கோடு** (*Simson line*) எனவும் அழைக்கப்படுகிறது.

மூல முக்கோணத்தின் உட்புறமாக அமையும் புள்ளி *P* இன் பாத முக்கோணத்தின் உச்சிகள் மூல முக்கோணத்தின் பக்கங்களைக் கீழே தரப்பட்டுள்ள முடிவை நிறைவு செய்யும் விதமாகப் பிரிக்கின்றன.  

:<math>AN^2+BL^2+CM^2=NB^2+LC^2+MA^2.</math>  

## முந்நேரியல் ஆட்கூறுகள்
புள்ளி *P* இன் முந்நேரியல் ஆட்கூறுகள் *p* : *q* : *r* எனில், பாத முக்கோணத்தின் உச்சிகள் *L, M, N* இன் முந்நேரியல் ஆட்கூறுகள்:  
- *L = 0 : q + p* cos C* : r + p *cos* B*
- *M = p + q *cos* C : 0 : r + q *cos* A*
- *N = p + r *cos* B : q + r *cos* A : 0*

## எதிர்பாத முக்கோணம்
மூல முக்கோணம் *ABC* இன் உச்சிகளையும் புள்ளி *P* ஐயும் இணைக்கும் கோட்டுத்துண்டுகள் *AP*, *BP*, *CP*. இம்மூன்று கோட்டுத்துண்டுகள் ஒவ்வொன்றுக்கும் *P* லிருந்து வரையப்படும் செங்குத்துக்கோடுகள் மூன்றும் இரண்டிரண்டாக வெட்டிக்கொள்ளும் புள்ளிகள் (*L* ' *M* ' *N* ') மூன்றையும் இணைத்து வரையப்படும் முக்கோணமே *P* இன் எதிர்பாத முக்கோணம் ஆகும்.  

எதிர்பாத முக்கோணத்தின் உச்சிகளின் முந்நேரியல் ஆட்கூறுகள்:  
- *L*' *= − (q + p* cos* C)(r + p* cos* B) : (r + p* cos* B)(p + q* cos* C) : (q + p* cos* C)(p + r* cos* B)*
- *M*' *= (r + q* cos* A)(q + p* cos* C) : − (r + q* cos* A)(p + q* cos* C) : (p + q* cos* C)(q + r* cos* A)*
- *N*' *= (q + r* cos* A)(r + p* cos* B) : (p + r* cos* B)(r + q* cos* A) : − (p + r* cos* B)(q + r* cos* A)*

எடுத்துக்காட்டு:  

ஒரு முக்கோணத்தின்மூன்று வெளிவட்டமையங்களாலான முக்கோணமானது அந்த மூல முக்கோணத்தின் உள்வட்ட மையத்தின் எதிர்பாத முக்கோணமாக இருக்கும்.  

முக்கோணத்தின் மூன்று பக்கங்கள் *BC, CA, AB,*க்களின்இன் நீட்டிப்புகளின் மீது புள்ளி *P* அமையாதநிலையில், *P* இன் சமகோண இணையியப் புள்ளி *P*<sup>−1</sup> ஆக இருந்தால்,, *P* இன் பாத முக்கோணமானது *P*<sup>−1</sup> இன் எதிர்பாத முக்கோணத்துடன் ஒத்தநிலை கொண்டதாயிருக்கும். ஒத்தநிலை மையத்தின் முந்நேரியல் ஆட்கூறுகள்:  

: *ap(p + q* cos* C)(p + r* cos* B) : bq(q + r* cos* A)(q + p* cos* C) : cr(r + p* cos* B)(r + q* cos* A)*.  

*P* ஒரு முக்கோண மையமாக "இருந்தால், இருந்தால் மட்டுமே" இந்த ஒத்தநிலை மையமும் ஒரு முக்கோண மையமாக இருக்கும்.  

*P* இன் பாத முக்கோணம் மற்றும் *P*<sup>−1</sup> இன் எதிர்பாத முக்கோணங்களின் பரப்பளவுகளின் பெருக்குத்தொகையானது மூல முக்கோணமான முக்கோணம் *ABC* இன் பரப்பளவின் வர்க்கத்திற்குச் சமமாக இருக்கும்..
# பாலாஜி சக்திவேல்


**பாலாஜி சக்திவேல்** (பிறப்பு: சனவரி 01, 1964) தமிழ்த் திரைப்படத்துறையில் உள்ள முன்னணி இயக்குநர்களில் ஒருவராவார். திண்டுக்கல் மாவட்டத்தைச் சேர்ந்த இவர் தற்போது சென்னையில் வசித்து வருகிறார். அனைவராலும் பாராட்டப்பட்ட சிறப்பான திரைப்படமான காதல் திரைப்படத்தின் மூலமாக புகழ்பெற்றார்.  

## திரைப்பட விபரம்
| ஆண்டு | திரைப்படம் | பங்காற்றியது | மொழி | குறிப்புகள் |
| --- | --- | --- | --- | --- |
| 2002 | *சாமுராய்* | தமிழ் |  |  |
| 2004 | *காதல்* | தமிழ் |  |  |
| 2007 | *கல்லூரி* | தமிழ் |  |  |
| 2012 | *வழக்கு எண் 18/9* | தமிழ் | சிறந்த தமிழ்த் திரைப்படத்துக்கான தேசிய விருது
சிறந்த இயக்குநருக்கான பிலிம்பேர் விருது – தமிழ்
விஜய் விருதுகள் (சிறந்த இயக்குநர்) |  |
| 2015 | *ரா ரா ராஜசேகர்* | தமிழ் | படப்பிடிப்பில் | } |
# முதலாம் கீர்த்திவர்மன்


**முதலாம் கீர்த்திவர்மன்** (Kirtivarma I, ஆட்சிக்காலம் 566-597 ), முதலாம் புலிகேசிக்குப் பின் சாளுக்கியர் மரபில் மன்னரானவன். இவன் வெளியிட்ட கோலாபுர கோதாச்சி செப்பு பட்டயங்களில் தன் பெயரை கட்டி அரசர் என எழுதி வைத்திருக்கின்றான். கட்டி என்பது இவனது இயற்பெயர் என்றும், இப்பெயர் கன்னட பெயர் எனவும் வரலாற்றாய்வளர்கள் கருதுகின்றனர். பழந்தமிழ் இலக்கியங்களிலும் "வல்வேற் கட்டி"(குறுந்தொகை:11) "போராடும் தானை கட்டி"(அகம்226), "பல்வேற் கட்டி" (சிலம்பு : 25 : 157 ) எனவே இவன் அழைக்கப்படுகின்றான்.  

## அரசைப் பலப்படுத்துதல்

முதலாம் கீர்த்திவர்மன் புதிதாக நிறுவப்பட்ட சாளுக்கிய அரசை வலிமைப்படுத்த முயன்றான். இவன் கதம்பர்களை அடக்கினான். இவன் நாளவாடி என்ற பகுதியை ஆண்ட நாளர்களை அடக்கியதன் மூலம் சாளுக்கிய பேரரசு தனது தெற்கு எல்லையை விரிவாக்கிக்கொண்டது.  

துறைமுகமான அப்போது ரேவதிதீபம் என்றழைக்கப்பட்ட தற்போதைய கோவாவை தனது கட்டுப்பாட்டில் கொண்டுவந்தான். கதம்பர்களின் நண்பர்களாக இருந்த தற்போதைய சிமோகா மாவட்டப்பகுதிகளை ஆண்ட செண்டிரக்கர் என்னும் மரபினரைத் தன்பக்கம் இழுத்துக்கொண்டு அவர்கள் மரபிலிருந்து ஒரு இளவரசியைத் திருமணம் செய்துகொண்டான்.  

## மரணம்
கீர்த்திவர்மன் மறைந்தபோது இவனது மகன் இரண்டாம் புலிகேசி சிறுவனாக இருந்த காரணத்தால் இவனது தம்பி மங்களேசன் அரசாட்சியை ஏற்றான்.  

## மேற்கோள்

- Nilakanta Sastri, K.A. (1935). The CōĻas, University of Madras, Madras (Reprinted 1984).

- Nilakanta Sastri, K.A. (1955). A History of South India, OUP, New Delhi (Reprinted 2002).

- South Indian Inscriptions - http://www.whatisindia.com/inscriptions/

- History of Karnataka, Mr. Arthikaje
# கலூக்கன்

**கலூக்கன்** (*Caloocan*) என்பது பிலிப்பீன்சின் மூன்றாவது மிகப்பெரிய சனத்தொகை கூடிய நகரமாகும். மணிலா பெருநகரத்தை அமைக்கின்ற 16 நகரங்களில் இதுவும் ஒன்றாகும். 2010 ஆம் ஆண்டின் மக்கள் தொகை கணக்கெடுப்பிற்கு அமைய இதன் மக்கள் தொகை 1,489,040 ஆகும். இக்கலூக்கன் நகரம் இரு பகுதிகளாகப் பிரிக்கப்பட்டும் இருக்கின்றது. இங்குள்ளோர் பிலிப்பினோ மொழி மற்றும் ஆங்கிலத்தையும் பேசி வருகின்றனர். இங்கு உரோமன் கத்தோலிக்கம் முதன்மையான மதமாகத் திகழ்கின்றது.  

## இணை நகரங்கள்
- புனித ஜோன் செல் மொன்டே நகரம், புலக்கன், பிலிப்பீன்சு
- மலபன், பிலிப்பீன்சு
- கலம்பா, லகுவானா, பிலிப்பீன்சு
- மணிலா, பிலிப்பீன்சு
# கைல் அபொட்


**கைல் ஜான் அபொட்** (*Kyle John Abbott*, பிறப்பு: 18 சூன் 1987) தென்னாப்பிரிக்கத் துடுப்பாட்ட வீரர் ஆவார். இவர் வலக்கை நடுத்தர-விரைவு பந்து வீச்சாளராவார்.  

2013 பெப்ரவரியில் ஜாக் கலிஸ் காயமடைந்ததை அடுத்து தென்னாபிரிக்கத் துடுப்பாட்ட அணியில் இணைத்துக் கொள்ளப்பட்டார். தனது முதலாவது தேர்வு ஆட்டத்தில் பாக்கித்தானுக்கு எதிராக விளையாடி 7 விக்கெட்டுகளைக் கைப்பற்றினார்.  

2015 ஆம் ஆண்டில் இவர் இந்தியன் பிரீமியர் லீக்கில் சென்னை சூப்பர் கிங்ஸ் அணியினால் வாங்கப்பட்டார்.  

## பன்னாட்டு சாதனைகள்
### தேர்வு: 5 விக்கெட்டு கைப்பற்றல்
| # | தரவுகள் | ஆட்டம் | எதிராக | அரங்கு | நகரம் | நாடு | ஆண்டு |
| --- | --- | --- | --- | --- | --- | --- | --- |
| **1** | 7/29 | 1 | சூப்பர்ஸ்போர்ட் பார்க் | செஞ்சூரியன் | தென்னாப்பிரிக்கா | 2013 |  |
# மங்களேசன்


**மங்களேசன்** (Mangalesa ஆட்சிக்காலம் கி.பி.596 - 610 ) என்பவன் முதலாம் கீர்த்திவர்மனுக்குப்பின் சாளுக்கிய அரியணையில் அமர்ந்தவன் ஆவான். கீர்த்திவர்மனின் மகனான இரண்டாம் புலிகேசி அவனது தந்தை இறந்தபோது சிறுவனாக இருந்ததாகக் கருதப்படுகிறது.  

## திறன்மிக்க வீரன்

இவன் ஒரு துடிப்பான மற்றும் லட்சியமான ஆட்சியாளனான இவன் பல போர்களில் வெற்றி பெற்று. நாட்டை விரிவாக்கம் செய்வதை நோக்கமாகக் கொண்டிருந்தான். இவன் புத்திராஜன் ஆட்சி செய்த காளச்சூரியின் மீது படையெடுத்தான். தொடர்ந்து குஜராத் , கந்தேசம், மால்வா ஆகிய நாடுகள் மீதும் படையெடுத்தான். மேலும் சுவாமிராஜா என்கிற ரேவதிதிவீபம் (கோவா) பகுதியின் ஆளுநரின் கலகத்தை அடக்கி கொங்கன் பகுதியில் மீண்டும் சாளுக்கிய அதிகாரத்தை நிலைநாட்டினான். இவனது 595 ஆண்டைய மகாகுத்தா தூண் கல்வெட்டின்வழியாக கங்கர் , பல்லவர் , சோழர் , அளுப்பர்,கதம்பர் ஆகியோரை அடக்கியதாகக் கூறப்பட்டுள்ளது.  

## பட்டங்கள்
இவன் உருரணபராக்ரமன்,இரணவிக்கிரமன்,பரமபகவதா போன்ற பட்டங்களைச் சூடியிருந்தான்.  

## இறப்பு

இரண்டாம் புலிகேசிக்கு உரிய வயது வந்த போதும், மங்களேசன் புலிகேசியிடம் ஆட்சியை ஒப்படைக்காமல் தாமதப்படுத்தி வந்தான். காரணம் தனது மகன் சுந்தரவர்மனை மன்னனாக்கவேண்டும் என்ற விருப்பத்தினால் தான் ஆட்சியில் நீடிக்க விரும்பினான்.  

இதனால் தனது சிற்றப்பனை எதிர்த்து புலிகேசி கிளர்ச்சியில் ஈடுபட்டான். புலிகேசி தனது நண்பர்கள் பலர் உதவியுடன் படைதிரட்டி மங்களேசன் மீது போரை நடத்தினான். இவர்களுக்குள் நடந்த போரில் மங்களேசன் தற்போதைய அனந்தபூர் மாவட்டத்தில் உள்ள இலப்பட்டு-சிம்பிங்கி போர்க்களத்தில் கொல்லப்பட்டான் . இந்த நிகழ்ச்சி கி.பி.610ஆம் ஆண்டைய பேதவது-குரு கல்வெட்டில் குறிப்பிட்டுள்ளது.  

## மேற்கோள்

- Nilakanta Sastri, K.A. (1935). The CōĻas, University of Madras, Madras (Reprinted 1984).

- Nilakanta Sastri, K.A. (1955). A History of South India, OUP, New Delhi (Reprinted 2002).

- Dr. Suryanath U. Kamat (2001). Concise History of Karnataka, MCC, Bangalore (Reprinted 2002).

- South Indian Inscriptions

- History of Karnataka, Mr. Arthikaje
# ஜாம்காம்பாலியம்


**ஜாம்காம்பாலியம்** அல்லது *காம்பாலியம்* (JamKhambhalia) இந்தியா, குஜராத் மாநில சௌராஷ்டிரப் பகுதியில், தேவபூமி துவாரகை மாவட்டத்தின் நிர்வாகத் தலையிட நகரம் மற்றும் நகராட்சி மன்றமாகும்.  

## மக்கள் வகைப்பாடு
2011ம் ஆண்டின் மக்கள்தொகை கணக்கெடுப்பின் படி இதன் மக்கள்தொகை 41,734 ஆகும். எழுத்தறிவு விகிதம் 69%. முக்கிய சமுகத்தவர்கள்; ஜடேஜா, அகிர், மெகர், பார்வாத், ராப்பரி மற்றும் சரண். இசுலாமியர்களும் குறிப்பிடத்தக்க அளவில் உள்ளனர்.  

## நிலவியல்
மிகப் பண்டைய காம்பாலிய நகரத்தின் சிதிலமடைந்த கில்லெ பந்தி எனும் தலைவாசலை இன்றும் காணலாம். இது துவாரகை செல்லும் வழியில் உள்ளது.  

காம்பாலியம் நகரத்திற்கு ஐந்து தலைவாசல் உள்ளது. அவைகள்: நகர் வாயில், பொர் வாயில், ஜோத்பூர் வாயில், சலையா வாயில் மற்றும் துவாரகை வாயில். துவாரகை வாயிலின் படம் இங்கு காணலாம்.  

## பார்க்க வேண்டிய இடங்கள்
1. ஆராதனா தாம்
1. நெய் தாம்
1. ஜகதேஸ்வர் டெக்கிரி
1. காமநாத் கோயில்
1. அன்னை கொடியார் கோயில்
1. இராம்நாத் கோயில்

## தொழில்கள்
காம்பாலியம் நகரத்தில் உற்பத்தியாகும் வெண்ணெய், நெய், இந்தியா முழுவதும் விற்பனையாகிறது. இங்கு 35 நிலக்கடலை எண்ணெய் உற்பத்தி தொழிற்சாலைகள் உள்ளது. ரிலையன்ஸ், எஸ்ஸார் நிறுவனங்களின் கச்சா எண்ணெய் சுத்திகரிப்பு நிலையங்கள் அமைந்துள்ளன. மரச்சிறபங்களுக்கான இயந்திரங்கள் இங்கு அதிகம் தயாரிக்கப்படுகிறது.  

## தொடருந்து போக்குவரத்து வசதிகள்
காம்பாலியம் நகர இரயில் நிலையம் இந்தியாவின் பெருநகரங்களை இணைக்கிறது.
# இக்துஸ்

**இக்துஸ்** (**ichthys** அல்லது **ichthus** என்பது கிரேக்கத்தில் "மீன்" என்பதைக் குறிக்கும் சொல்லாகும். இது இரு வில் வடிவங்களைக் கொண்டும் அவற்றின் வலப்பக்க முனைகள் ஒன்றெயொன்று ஊடறுத்து நீண்டு காணப்பட்டு, மீனின் தோற்றத்தைக் குறிக்கும் குறியீடாகவுள்ளது. இது ஆதிகாலக் கிறிஸ்தவர்களால் இரகசியக் கிறித்தவக் குறியீடாகப் பயன்படுத்தப்பட்டது. தற்கால பேச்சு வழக்கில் "*மீன் சின்னம்*" அல்லது "*இயேசு மீன்*" என அழைக்கப்படுகின்றது.  

உள்வாங்கப்பட்டுள்ளது.]]  

### குறியீட்டு அர்த்தம்
.]]  
இக்துஸ் (**ΙΧΘΥΣ**) என்பது "", (**I**ēsous **Ch**ristos, **Th**eou **Y**ios, **S**ōtēr) என்பதன் சுருக்கமாகும். இதன் மொழிபெயர்ப்பு "இயேசு கிறிஸ்து, கடவுளின் மகன், மீட்பர்" என்பதாகும்.  
- *செசேஸ் (Iēsous)* என்பதிலுள்ள முதல் எழுத்து [i], "இயேசு" எனப்படும்.
- *கிறிஸ்டோஸ் (Christos)* என்பதிலுள்ள முதல் எழுத்து [ch], "கிறிஸ்து" எனப்படும்.
- *தேயு (Theou)* என்பதிலுள்ள முதல் எழுத்து [th], "கடவுளுடைய" எனப்படும்.
- *குயஸ் ([h]uios)* என்பதிலுள்ள முதல் எழுத்து [y], "மகன்" எனப்படும்.
- *செட்டர் (sōtēr)* என்பதிலுள்ள முதல் எழுத்து [s], "மீட்பர்" எனப்படும்.
# காய் ரோ


**காய் ரோ** (**Chi Rho**; ) என்பது கிறிஸ்து பெயராக்கத்தின் முன்னைய வடிவங்களில் ஒன்றும், கிறிஸ்தவர்களால் பயன்படுத்தப்பட்டு வருகின்ற வடிவமும் ஆகும். இது கிறிஸ்து = "**ΧΡ**ΙΣΤΟΣ" என்பதைக் குறிக்கும் கிரேக்க சொல்லின் முதல் இரு பெரிய எழுத்துக்களான "காய்", "ரோ" என்பவற்றின் வடிவமும் கூட்டிணைவெழுத்து முத்திரை முறையும் ஆகும். ஆயினும் இது ஒரு கிறிஸ்தவச் சிலுவை அல்ல, மாறாக காய்-ரோ இயேசுவின் மரணத்தை உணர்த்துவதுடன், கிறிஸ்து எனும் நிலையை குறியீடாகக் காட்டுகிறது.  

பாகாலை வழிபட்ட கிரேக்கர்களினால் முக்கிய செய்தியை குறிப்பிட காய்-ரோ குறியீடு பயன்பட்டது. அங்கு காய்-ரோ என்பது *chrēston* என்பதன் சுருக்கமாகப் பயன்பட்டது. இதன் அர்த்தம் "நல்லது" என்பதாகும். மூன்றாம் பிடோம்லியின் (ஏ. 246–222 கி.மு.) சில நாணயங்களில் காய்-ரோ அடையாளம் காணப்பட்டது.  

உரோமைப் பேரரசர் முதலாம் கான்ஸ்டன்டைனால் படத்துறைக் கொடிகளிலும், கான்ஸ்டன்டைன் கொடியிலும் காய்-ரோ அடையாளம் பயன்படுத்தப்பட்டது. ஆரம்ப காய்-ரோ அடையாளங்கள் சிலுவை போன்றும் IX கூட்டிணைவெழுத்து முத்திரையாகவும் காணப்பட்டன.  

## இவற்றையும் காண்க

- இக்துஸ்
- கிறித்தவக் குறியீடு
# கிறிஸ்தவச் சிலுவை



**கிறிஸ்தவச் சிலுவை** (*Christian Cross*) என்பது இயேசுவின் மரணத்திற்குக் கருவியைக் குறிக்கும் ஒன்றும், நன்கு அறியப்பட்ட கிறிஸ்தவச் சின்னமும் ஆகும். இது சிலுவையிலறையப்படுதலுக்கும், (சிலுவை பொதுவாக, இயேசுவின் உடலை பிரதிநிதித்துவப்படுத்தும் முப்பரிமானமாக உள்வாங்குகிறது) சிலுவை சின்னங்களின் பொதுவான ஒன்றுமாகும்.  

## வடிவங்கள்

| சிலுவை பெயர் | விளக்கம் | படம் |
| --- | --- | --- |
| **எருசலேம் சிலுவை** | நான்கு சிறிய கிரேக்க சிலுவைகளால் சூழப்பட்ட பெரியதொரு கிரேக்க சிலுவையைக் கொண்டுள்ளது. "சிலுவைப் போர்வீரர்களின் சிலுவை" எனவும் அழைக்கப்படுகிறது. |  |
| **அங்க்** | நைல் நதியின் திறப்பு எனவும் அழைக்கப்பட்டது. பழைய எகிப்தில் வாழ்கையின் அடையாளமாகும். கிறிஸ்தவர் இதனை கைப்பிடி சிலுவை என அழைத்தனர். |  |
| **கொப்டியரின் சிலுவை** | ஒரு சிறிய வட்டத்திலிருந்து வெளிவரும் நான்கு சமனான பாதங்களையும், இயேசுவை சிலுவையில் அறைந்த ஆணிகளை குறிக்கும் - நான்கு சாய்வான T வடிவவங்களும் கொண்டது. |  |
| **கிரேக்க சிலுவை** | இதன் நான்கு பாதங்களும் ஒன்றுக்கொன்று சமனாகும். |  |
| **பிசன்டீன் மரபுவழி சிலுவை** | கிழக்கு மரபுவழி திருச்சபையால் பயன்படுத்தப்படும் சிலுவையாகும். சிலுவையில் மேலதிகமாக காணப்படும் கோடுகளில் மேல்கோடு குற்றப்பாதாகையையும் கீழேசாய்வாக காணப்படும் கோடு பாத இருப்பையும் குறிக்கிறது. கிடை பாதத்தின் முடிவில் காணப்படும் IC XC என்பன இயேசுவின் பெயரை குறிக்கிறது. |  |
| **திவ்விய சிலுவை** | இது கெல்டிக் மக்களால் பயன்படுத்தப்படும் சிலுவையாகும். இது அயர்லாந்து மற்றும் பிரித்தானியாவிலும் பரவலாக காணப்படுகிறது. |  |
| **பலியின் சிலுவை** | தலைக்கீழான வாள்உரு ஒன்று பதிக்கப்பட்ட இலத்தீன் சிலுவையாகும். இது பொதுநலவாய நாடுகளின் போர் மயானங்களிலும் போர் நினைவு கட்டிடங்களிலும் பயன்படுத்தப்படுகிறது. |  |
| **புனித அந்தரேயர் சிலுவை** | இது சுகொட்லாந்தின் தேசிய கொடியில் பயன்படுத்தபடுகிறது. புனித அந்த்ரேயர் இவ்வாறான ஒரு சிலுவையில் அறையப்பட்டு கொலை செய்யபட்டார். இதனால் இப்பெயர் ஏற்பட்டது. |  |
| **புனித ஜோர்ஜ் சிலுவை** | இங்கிலாந்தின் தேசிய கொடியில் பயன்படுத்தப்பட்டுகிறது. |  |
| **புனித பேதுரு சிலுவை** | தலக்கீழான இலத்தீன் சிலுவையாகும். புனித பேதுரு தலக்கீழான சிலுவையில் அறையப்பட்டு கொலை செய்யப்பட்டதால் இச்சிலுவைக்கு இப்பெயர் கிடைத்தது. இன்று கிறிஸ்தவத்துக்கு எதிரான குழுக்கள் இதை பயன்படுத்துகின்றன. |  |
| **அனுராதபுரச் சிலுவை** | இலங்கையில் கிறித்தவம் தொடர்பான பண்டைய (ஏ. 5 ஆம் நூற்றாண்டு) கிறித்தவச் சின்னம் அனுராதபுரத்தில் கண்டு பிடிக்கப்பட்டதால் அனுராதபுரச் சிலுவை என்ற பெயரைப் பெற்றது. திருத்தந்தை பிரான்சிசின் இலங்கைப் பயணத்திகாக சின்னத்தில் இச்சிலுவை இடம்பெற்றிருந்தது. |  |
| **புனித தோமாவின் சிலுவை** | இந்தியாவில் புனித தோமா கிறித்தவர்களால் பயன்படுத்தப்பட்டுவரும் பண்டைய கிறித்தவச் சிலுவை. |  |

## குறிப்பிடத்தக்க சிலுவைகள்


## இவற்றையும் காண்க
- கிறித்தவக் குறியீடு
# மேற்கத்திய இசைப் பயிற்சியின் வழிகாட்டி (நூல்)

**மேற்கத்திய இசைப் பயிற்சியின் வழிகாட்டி** அல்லது **த மியூசிக் ஸ்கூல்** என்பது மேற்கத்திய இசைபற்றி தமிழில் வெளிவந்த 10 தொகுதிகளைக் கொண்ட ஒரு நூல் ஆகும். இந்த நூலை செழியன் எழுதியுள்ளார். இது 1700 பக்கங்களையும் 1000 மேற்பட்ட விளக்கப் படங்களையும், 200 படங்களையும் கொண்டது. இசைப்பாடங்களை பல வயதினரும் கற்றுக்கொள்ள உதவும் வண்ணம், பாடல் நூல் அமைப்பில் இந்த நூல் எழுதப்பட்டுள்ளது.  

இந்த நூல் 2014 க்கு ஆனா ஆனந்த விகடனின் சிறந்த வெளியீட்டுக்கான விருதினைப் பெற்றுள்ளது.  
}}
# எதிர்மறைத் தேர்வு


**எதிர்மறைத் தேர்வு ** என்பது காப்பீட்டு வர்த்தகம் தொடர்பான ஒரு சொற்றொடர் ஆகும்.ஆயுள் காப்பீட்டைத் தெரிவு செய்யும் ஒருவர், காப்பீட்டு நிறுவனத்திடம் இருந்து நிதியைக் கோருவதற்கான வாய்ப்பு அதிகமாக இருக்கும்போது அந்த உண்மையை நிறுவனத்துக்குத் தெரிவிக்காமல் மற்ற வாடிக்கையாளர்களைப் போலவே தானும் குறைந்த பிரிமியத்தில் காப்பீட்டைப் பெற்றுவிடுவதைக் குறிக்கிறது.இதனால் காப்பீட்டு நிறுவனத்துக்கு நஷ்டம் ஏற்பட அதிக வாய்ப்பு இருக்கிறது.
# திராவிடநாடு (இதழ்)


**திராவிடநாடு** 1940 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இந்த வார இதழ் 1942 ஆம் ஆண்டு மார்ச்சுத் திங்கள் 8 ஆம் தேதி அன்று வெளியிடப்பட்டது. இதனைத் தொடங்கியவர், ஆசிரியர் தமிழக முன்னாள் முதல்வர் கா. ந. அண்ணாதுரை ஆவார். திராவிடர் விடுதலை, தமிழ் உணர்வு ஆகியவற்றை அடிப்படை நோக்கங்களாகக் கொண்டு திராவிட நாடு இதழ் தொடங்கப்பட்டது. இது திராவிடத் தனிநாடு பற்றியும், காங்கிரசார் பற்றியும், தமிழர்களுக்கான விழிப்புணர்வு பற்றியும் கட்டுரைகளை வெளியிட்டது.  

இதனால், தமிழ் இளைஞர்கள் புதிய எழுச்சியும் ஊக்கமும் பெற்று தமிழ் நாட்டின் அரசியலில் பெரும் மாற்றம் ஏற்பட வழிவகுத்தது. அண்ணாதுரையின் தமிழ் உரைநடை எதுகை மோனையுடன் இருந்ததால் முற்றிலும் புதிய தமிழ் உரைநடை மலர்ந்தது. திராவிட நாடு இதழில் அண்ணாதுரை ஆரிய மாயை என்னும் பெயரில் ஒரு தொடர் கட்டுரை எழுதினார். பின்னர் அது நூலாக வெளி வந்தது. ஆரிய மாயை எழுதியதற்காக அண்ணாதுரைக்கு ஆறுமாத சிறைத் தண்டனை விதிக்கப்பட்டது.  

1963 ஆம் ஆண்டில் இவ்விதழ் நிறுத்தப்பட்டது. அதற்குப் பின்னர் அண்ணாதுரை காஞ்சி என்னும் பெயரில் ஒரு வார இதழைத் தொடங்கினார். இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# ஜூனாகத்



**ஜூனாகத்** (Junagadh, , ) என்பது இந்தியாவின் குஜராத் மாநில சௌராஷ்டிரப் பகுதியில், ஜூனாகத் மாவட்டத்தின் நிர்வாகத் தலைமையிட நகரம் மற்றும் மாநகராட்சி ஆகும். குஜராத்தி மொழியில், ஜூனாகத் எனில் *பழைய துறைமுகம்* எனப் பொருள். குஜராத்தின் 7வது பெரிய நகரம். ஜுனாகத் பகுதி, ஆயிரம் ஆண்டுகளுக்கு மேலாக, இசுலாமிய மன்னராட்சி நாடாக இருந்தது. இந்திய விடுதலைக்குப்பின்பு, சர்தார் வல்லபாய் படேலின் பெரு முயற்சியால் ஜூனாகத் அரசு, இந்தியாவுடன் இணைந்தது.  

## ஜூனாகத்தை ஆண்டவர்கள்

| ஆண்டவர்கள் | காலம் |  |
| --- | --- | --- |
| மௌரிய அரச குலம் | கி. மு., 319 |  |
| கலிங்க அரசு குலம் | கி. மு., 185 |  |
| கிரேக்கர்கள் | கி. மு 73-70 |  |
| சக அரச குலம் | கி. பி., 100-275 |  |
| சத்ரபா அரச குலம் | கி. பி., 276-455 |  |
| குப்த அரச குலம் | கி. பி., 456-770 |  |
| சூடசாமா அரசகுலம் | கி. பி., 875-1472 |  |
| முகமது பேக்டா, கலீல் கான் | கி. பி., 1472-1572 |  |
| மொகலாயர்கள் | கி. பி., 1573-1748 |  |
| பாபி குல நவாப் (யூசூப் பதான்) | கி. பி., 1749-1949 | } |

## நிலவியல்
ஜூனாகத், கடல் மட்டத்திலிருந்து சுமார் 335.53 அடி உயரத்தில், என்ற புவியியல் ஆள்கூறுகள் கொண்டு அமைந்துள்ளது.  

## மக்கள் வகைப்பாடு
2011ஆம் ஆண்டு இந்திய மக்கட்தொகை கணக்கெடுப்பின்படி, ஜூனாகத் மாநகராட்சிப் பகுதியின் மக்கட்தொகை 320,250 ஆகும்.  

## பார்க்க வேண்டிய இடங்கள்
1. எட்டாயிரம் படிகளும் 3661அடி உயரமும் கொண்ட கிர்நார் மலைக் கோயில்.
1. கிர்நார்
1. மகபத் மக்பாரா மசூதி
1. வன உயிரினங்களின் அருங்காட்சியகம்
1. உபர்கோட் கோட்டை
1. சக்கர்பாக் உயிரியல் தோட்டம்
1. காயத்திரி மற்றும் வாகேஸ்வரி கோயில்
1. தாமோதரன் கோயில்
1. அறிவியல் அருங்காட்சியகம்
1. வெல்லிங்டன் அணை.
1. மோதி தாவரவியல் பூங்கா
1. முசுகுந்தன் குகைகள்.
1. ஆயுர்வேத அருங்காட்சியகம்
1. நரசிங் மேத்தா ஏரி
1. போதிநாத் சிவன் கோயில்

## படக்காட்சியகம்
# ஆதிலட்சுமி சிவகுமார்



**ஆதிலட்சுமி சிவகுமார்** (*Athilakshmi Sivakumar*) ஈழத்துப் பெண் எழுத்தாளரும் பாடலாசிரியரும் ஆவார். வன்னி மண்ணிலிருந்து சிறுகதைகள், கவிதைகள், கட்டுரைகள், விடுதலைப்பாடல்கள், வானொலி நிகழ்ச்சிகள், விமர்சனங்கள், நாடகங்கள் என்று பல தளங்கிலும் ஒரு சமூகவிடுதலை நோக்கிய எழுத்துப் போராளியாக இயங்கிக் கொண்டிருந்தவர். 1990இலிருந்து புலிகளின் குரல் வானொலியின் நிகழ்ச்சித் தயாரிப்பாளராக இருந்தவர். தற்சமயம் புலம்பெயர்ந்து சுவிற்சலாந்தில் வாழ்ந்து வருகிறார்.  

## எழுத்துலக வாழ்வு
1982-இலிருந்து எழுதிவரும் இவர் மே 20, 1982இல் 'உரிமையில்லா உறவுகள்' என்ற முதற் சிறுகதை மூலம் இலங்கை வானொலி வாயிலாக ஆதிலட்சுமி இராசையாவாக தமிழ் இலக்கிய உலகிற்கு அறிமுகமானார். இவரது படைப்புகள் எரிமலை, வெளிச்சம், ஈழநாதம், சுட்டும் விழி, சரிநிகர், ஞானம், வைகறை, வெள்ளிமலை, கவிதை, நாற்று, யாத்ரா போன்ற பத்திரிகைகள், சஞ்சிகைளிலும், இணையத்தளங்களிலும் வெளியாகி உள்ளன. இன்றும் பல ஊடகங்களில் வெளியாகிக் கொண்டிருக்கின்றன.  

## வெளிவந்த நூல்கள்
- புயலை எதிர்க்கும் பூக்கள் (1990, சிறுகதைத்தொகுப்பு)
- என் கவிதை (2000, கவிதைத்தொகுப்பு)
- மனிதர்கள் (2006, கிளிநொச்சி, சிறுகதைத்தொகுப்பு)
- புள்ளிகள் கரைந்த பொழுது (2018, நாவல்)
- பொன்வண்டு (2022, சிறுகதைத்தொகுப்பு, ஜீவநதி வெளியீடு)
- ஒற்றை வானமும் ஒரு பறவையும்... (2023, கவிதைகள்)

## பாடல்கள்/இறுவெட்டுகள்
2007 வரை இவர் 13 பாடல்கள் எழுதியுள்ளார். இவற்றுள் சில பாடல்கள் அல்லது பாடல்கள் இடம்பெற்ற இறுவெட்டுக்களை இங்கே குறிப்பிடலாம்:  
- வானம் தொடும் தூரம்
- கடற்கரும்புலிகள் பாகம் 07
- காலை மலரைக் கைகளில் ஏந்தி (தேசத்தின் புயல்கள் பாகம் 04)
- புதுயுகம் ஒன்று படைத்திட வேண்டும் (உதயம்)
- ஈழம் மலரப்போகுது (உதயம்)
- விழிமடல் மூடித் துயில்கின்ற வீரரின்…
- கீதம் இசைத்த குயில் இவர் கீழ்வானம் எழுந்த கதிர்…

## இவரது கதைகளிலிருந்து உருவான சில குறும்படங்கள்
- வேலி (இயக்கம்: நிமலா, தயாரிப்பு: தமிழீழ தேசியத் தொலைக்காட்சி.)
- உண்மை (இயக்கம்: ரகுபாப், நிதர்சனம், தமிழீழம்)

## பரிசுகள்/விருதுகள்
- தங்கவிருது (1998, விடுதலைப்புலிகளின் தலைவர் வே. பிரபாகரனிடமிருந்து)
# சுரேந்திரநகர்



**சுரேந்திரநகர்** (Surendranagar) குஜராத் மாநிலத்தில் ஒரு பெரிய நகரமும் மாநகராட்சியும் ஆகும். சுரேந்திரநகரின் சகோதரி நகரம் *வாத்வான் நகரம்* ஆகும். சுரேந்திரநகரின் மக்கட்தொகையை ஒப்பிடும் போது, கல்வித் துறையில் சுரேந்திரநகர் குஜராத் மாநிலத்தில் இரண்டாம் இடத்தை வகிக்கிறது. சௌராஷ்டிர தீபகற்பத்திற்கு செல்லும் வாயிலாக சுரேந்திரநகர் அமைந்துள்ளது.  
சுரேந்திரநகர் மக்கட்தொகை சுமார் 2,00,000 ஆகும்.  

## பொருளாதாரம்
உயர்ரக பருத்தி நூலான சங்கர் பருத்தி நூல் தயாரிப்பில் உலக அளவில் முதல் இடத்தில் உள்ளது. இந்தியாவில் உற்பத்தியாகும் உப்பில் 25 விழுக்காடு சுரேந்திரநகர் சுரங்கங்களிலிருந்து தோண்டி எடுக்கப்படுகிறது. மின் சாதனங்கள், ரொட்டி, பீங்கான், மருத்துவமனை மருந்துகள், இயந்திரவியல் தளவாடங்கள், பிலாஸ்டிக் பொருட்கள் தயாரிப்பில் அதிகமான சிறு மற்றும் குறு தொழில் கூடங்கள் கொண்டுள்ளது.  

சுரேந்திரநகர் மிகப்பெரிய மொத்த விற்பனை தானிய சந்தைகள், நகை மாளிகைகள், ஜவுளிச் சந்தைகள், (குறிப்பாக சேலைகள்) கொண்டுள்ளது. இந்தியாவில் இங்கு மட்டுமே நகைத் தொழிலாளர்களுக்கு, செயத வேலையின் விழுக்காடு விகிதத்தில் கூலி வழங்கப்படுகிறது.
# முதலாம் விக்ரமாதித்தன்


**முதலாம் விக்ரமாதித்தன்** (Vikramaditya I கன்னடம்: ವಿಕ್ರಮಾದಿತ್ಯ 1) (ஆட்சிக்காலம் 655-680 ) என்பவன் ஒரு சாளுக்கிய மன்னனாவான் இவன் இரண்டாம் புலிகேசியின் மூன்றாம் மகன். இவன் உடைந்த நாட்டை மீண்டும் ஒன்றுபடுத்தினான்.  

## ஆரம்ப நெருக்கடிகள்

இரண்டாம் புலிகேசி இறந்த பிறகு சாளுக்கிய அரசு குழப்ப நிலைக்கு உள்ளானது. பேரரசுக்கு அடங்கிய சிற்றரசுகள் தங்கள் சுதந்திரத்தை அறிவித்தன. பேரரசின் இரண்டு பகுதிகளை ஆண்டு கொண்டிருந்த புலிகேசியின் மகன்கள் தனி அரசு அமைப்பதாக அறிவித்தனர். விக்ரமாதித்யன் தனது தாய்வழி தாத்தாவான மேலைக் கங்க மன்னன் பூவிக்ரமன் உதவியுடன், தன்னை பல்லவர் படையெடுப்பில் இருந்து பாதுகாத்து, நாட்டை மீண்டும் ஒன்றுபடுத்தினான்.  

பதின்மூன்று ஆண்டுகள் வாதாபியைக் கைப்பற்றிப் பல்லவர்கள் தங்கள் ஆளுகைக்குள் வைத்திருந்தனர். அவர்களின் ஆக்கிரமிப்பிற்கு விக்ரமாதித்யன் முற்றுப்புள்ளி வைத்தான். இவன் தனது சகோதரர்களையும், பேரரசிடமிருந்து சுயாட்சி கோரிய தலைவர்களையும் தோற்கடித்து பின்னர் தன்னை, சாளுக்கிய (655) மன்னனாக அறிவித்துக்கொண்டான். இவன் தனக்கு உதவியாக இருந்த தன் தம்பியான ஜெயசிம்மவர்மனை தென் குஜராத்தின் லதா பகுதிக்கு ஆளுநராக நியமித்தான்.  

## பல்லவர்களிடம் தொடர் போர்கள்

பல்லவன் இரண்டாம் மகேந்திரவர்மன், அவனுக்குப்பின்னர் அவனது மகன் பரமேசுவரவர்மன் போன்றோர்களை எதிர்க்க விக்ரமாதித்தன் பல்லவர்களின் எதிரியான பாண்டியன் அரிகேசரி பாராங்குச மாறவர்மனுடன் (670 - 700) கூட்டணி அமைத்தான்.  

பல்லவன் பரமேசுவரவர்மனின் ஆட்சியின் துவக்கத்தில் விக்ரமாதித்யன் படைதிரட்டிக்கொண்டு பல்லவ தலைநகரான காஞ்சிபுரம் நோக்கி முன்னேறினான். விக்ரமாதித்யன் படைகள் காவிரி கரையிலுள்ள உரையூரில் பாளையமிட்டிருந்தன. சாளுக்கிய படைகளை எதிர்த்து பல்லவன் பரமேசுவரவர்மன் ஒரு பெரிய படையைத் திரட்டி, விலந்தி என்ற இடத்தில் போரிட்டான்(670). சாளுக்கிய கூட்டுப்படைகளுக்கு மேலைகங்க மன்னனான பூவிக்கிரமன் தலைமைதாங்கி போரிட்டான். பல்லவ மன்னன் இந்த போரில் வெற்றி பெற்றான்.  

இதன் பின்னர் பல்லவன் பரமேசுவரவர்மன் தனது படைகளை சாளுக்கிய நாட்டைக் கைப்பற்ற அனுப்பி வைத்தான். பல்லவ படைகளை எதிர்த்து விக்ரமாதித்யனின் படைகள் ( 674) புருவாலனூர் என்ற இடத்தில் களம் கண்டன. போரில் பல்லவர்கள் சாளுக்கிய படைகளை தோற்கடித்தனர். சாளுக்கிய படைகளுக்கு விக்ரமாதித்யனின் மகன் வினையாதிதன் மற்றும் பேரன் விஜயாதித்தன் ஆகியோர் தலைமைதாங்கினர். பல்லவர்களின் படைகள் சாளுக்கிய நிலத்தை ஆக்கிரமித்தன. சாளுக்கியர் ஆண்டுதோரும் பல்லவருக்கு கப்பம் செலுத்த ஒப்புக்கொண்டனர்.  

முதலாம் விக்ரமாதித்யன் மேற்கு கங்க இளவரசி கங்கமகாதேவியை மணந்து கொண்டான்.  

## மரணம்
விக்ரமாதித்யன் 680-ல் இறந்தான். பின் அவனது மகன் வினையாதித்தன் சாளுக்கிய சிம்மாசனத்தில் அமர்ந்தான்.  

## மேற்கோள்

- Nilakanta Sastri, K.A. (1935). The CōĻas, University of Madras, Madras (Reprinted 1984).

- Nilakanta Sastri, K.A. (1955). A History of South India, OUP, New Delhi (Reprinted 2002).

- Dr. Suryanath U. Kamat (2001). Concise History of Karnataka, MCC, Bangalore (Reprinted 2002).

- South Indian Inscriptions - http://www.whatisindia.com/inscriptions/

- History of Karnataka, Mr. Arthikaje
# பிறப்பிடச் சான்றிதழ்

**பிறப்பிடச் சான்றிதழ்** (Nativity Certificate) இந்தியாவில் மாநில அரசுகள் வருவாய்த்துறை வாயிலாக வழங்கப்படும் சான்றிதழ் ஆகும். ஒருவர் தான் ஒரு இந்தியக் குடிமகன் என்பதை நிருபிக்க தேவையான தேசிய அல்லது மாநில அரசுகளின் அடையாள அட்டைகள் இல்லாத போது, பிறப்பிடச் சான்றிதழ் வேண்டி, மாநில அரசின் வருவாய்த் துறையினரிடம் விண்ணப்பிக்க வேண்டும். அவ்வாறு பிறப்பிடச் சான்றிதழ் கோரி விண்ணப்பிப்பவரின் குருதி தொடர்பான உறவினர்களான பெற்றோர் அல்லது தாத்தா-பாட்டிகள் போன்றோர் குறிப்பிட்ட இந்திய மாநிலத்தில் வாழ்ந்திருக்க வேண்டும்.  

பிறப்பிடசான்றிதழ் இருந்தால் மட்டுமே கடவுச்சீட்டு, குடிமைப் பொருள் அட்டை, ஆதார் அட்டை, வாக்காளர் அட்டை மற்றும் மத்திய மாநில அரசுகளின் சலுகைகள் துய்க்க இயலும்.
# வானம் எம் வசம் (நூல்)



**வானம் எம் வசம்** 29 கவிஞரின் கவிதைகளை உள்ளடக்கிய ஒரு கவிதைத் தொகுப்பு நூல் ஆகும். இந்நூல் 29 மே 1995 இல் தமிழ்த்தாய் வெளியீட்டகத்தினால் வெளியிடப்பட்டது. இந்நூல் விடுதலைப்புலிகளின் படைபலத்தின் வளர்ச்சி காரணமாகப் பிறந்த மகிழ்ச்சி நிலையின் பதிவு.  

## உள்ளடக்கம்
இந்நூலில் இடம் பெற்றுள்ள கவிதைகள், தமிழ்மக்களை சதா அச்சுறுத்தியபடி திரிந்த இலங்கை வான்படை விமானங்களில் இரண்டை 28, 29 சித்திரை 1995 இல் யாழ்ப்பாண வான்பரப்பில் வைத்து விடுதலைப் புலிகள் சுட்டு வீழ்த்திய வெற்றிக் களிப்பையும், வரலாற்றுச்சாதனையையும் பிரதிபலிக்கின்றன.  

## படைப்பாளிகள்
- தில்லைச்சிவம்
- ந.வீரமணி ஐயர்
- ச.வே.பஞ்சாட்சரம்
- முருகையன்
- பண்டிதர் வீ.பரந்தாமன்
- நம்பியூரான்
- புதுவை இரத்தினதுரை
- அ. யேசுராசா
- சசிவர்ணன்
- ந.கிருஷ்ணசிங்கம்
- இளையவன், விவேக்
- கருணாகரன்
- இயல்வாணன்
- கி.சிவஞானம்
- சத்துருக்கன்
- ஆதிலட்சுமி சிவகுமார்
- சுதாமதி
- உதயலட்சுமி
- வேலணையூர் சுரேஷ்
- த.ஜெயசீலன்
- தெல்லியூர் ஜெயபாரதி
- ஐ.தயாபரன்
- வெள்ளை
- வி.பிரபாகரன்
- நாமகள்
- மயன்-2
- மு.வே.வாஞ்சிநாதன்
- வளவை வளவன்
# பாகியோ

**பாகியோ** (*Baguio*) என்பது நன்றாக நகரமயமாக்கப்பட்ட ஒரு பிலிப்பீனிய நகரம் ஆகும். கோர்டில்லெரா நிர்வாகப் பிராந்தியத்தின் தலைநகரம் இதுவாகும். இது பெங்குவட் மாகாணத்தில் அமைந்துள்ளது. இதன் சனத்தொகை 318,676 ஆகும். இதன் பரப்பளவு 57.51 கிமீ<sup>2</sup> ஆகும். இந்நகரம் 1900 ஆண்டில் நிறுவப்பட்டது. கடல் மட்டத்திலிருந்து இதன் உயரம் 1,540 மீ ஆகும்.  

## காலநிலை
# வினையாதித்தன்


**வினையாதித்தன்** (Vinayaditya ஆட்சிக்காலம் 680-696 ) என்பவன் ஒரு சாளுக்கிய அரசனாவான். இவனது தந்தை விக்ரமாதித்தனைத் தொடர்ந்து அரியணை ஏறியவன். இவனது ஆட்சியின்போது நாடு அமைதி மற்றும் நல்லிணக்கத்துடன் இருந்தது என்பது குறிப்பிடத்தக்கது. இவன் யுத்தமல்லன், சாகசரசிகன், சத்தியஷிரேயன் ஆகிய பட்டங்களைப் பெற்றிருந்தான்.  

## வடக்குப் பயணம்
இவனது பல வெற்றிகள் குறித்து இவனது கல்வெட்டுகள் பேசுகின்றன. இவன் பல்லவர்களுக்கு எதிராக தனது தந்தையுடன் இணைந்து போராடினான். கி.பி.684 ஆண்டைய ஜிஜூரி பதிவுகளின்படி, இவன் பல்லவர் , களப்பிரர்கள் , சேரர்கள், மத்திய இந்தியாவின் காளச்சூரியர்களையும் வென்றதாக குறிக்கிறது. கி.பி.678 ஆண்டைய கோலாப்பூர் பட்டையங்களில் இருந்து இவன் லங்கா,கெமர் ஆகிய அரசுகளை தோற்கடித்ததாக குறிப்பிடுகின்றன.கலாநிதி எஸ் நாகராஜு கெமெர் என்பது கம்போடியாவாக இருக்கலாம் என்று கருதுகிறார். வக்கலேரி பட்டயங்கள் இலங்கை மற்றும் பெர்சியா (பாரசீகம்) ஆட்சியாளர்கள் சாளுக்கியர்களுக்குத் திரை செலுத்தியதாகக் கூறுகின்றன. முனைவர் சர்க்கார் இலங்கை மற்றும் பாரசீகத் தலைவர்கள் அந்த நாடுகளில் உள்ள உறுதியற்ற அரசியல் நிலைமை கருதி, சாளுக்கியரிடம் பாதுகாப்புத் தேடி இருக்க மிகவும் சாத்தியம் உள்ளது என்கிறார். இந்த நேரத்தில், பாரசீகம் இஸ்லாமிய படையெடுப்பின் கீழ் இருந்தது என்பது குறிப்பிடத்தக்கது.  

வினையாதித்தன் தனது மகன் விஜயாதித்தன் தலைமையில் வடக்கில் படைகளை அனுப்பினான். சில தகவல்களின்படி, விஜயாதித்தன் அங்கு பிடிபட்டு சிறைவைக்கப்பட்டு சில காலத்திற்குப் பிறகு, தப்பி சாளுக்கிய நாடு திரும்பினான்.இந்தப் பயணம் பற்றி வேறு எந்தத் தகவலும் இல்லை.  

வினையாதித்தன் கி.பி. 692 இல் சீன அரசவைக்கு ஒரு தூதரை அனுப்பினான்.  

விஜயாதித்தன் கி.பி. 696 இல் தனது தந்தைக்குப்பின் ஆட்சிக்கட்டிலில் ஏறினான்.  

## மேற்கோள்

- Nilakanta Sastri, K.A. (1935). The CōĻas, University of Madras, Madras (Reprinted 1984).

- Nilakanta Sastri, K.A. (1955). A History of South India, OUP, New Delhi (Reprinted 2002).

- Dr. Suryanath U. Kamat (2001). Concise History of Karnataka, MCC, Bangalore (Reprinted 2002).

- South Indian Inscriptions - http://www.whatisindia.com/inscriptions/

- History of Karnataka, Mr. Arthikaje
# விஜயாதித்தன்


**விஜயாதித்தன்** (Vijayaditya ஆட்சிக்காலம் 696-733 ) என்பவன் ஒரு சாளுக்கிய மன்னனாவான். தனது தந்தையான வினையாதித்தனைத் தொடர்ந்து சாளுக்கிய அரியணையில் அமர்ந்தான். இவனது நீண்ட ஆட்சிக்காலத்தில் நாட்டில் நிலவிய பொது அமைதி மற்றும் வளமை குறிப்பிடத்தக்கது. விஜயாதித்தனும் தன் முன்னோர்போல பல கோயில்களைக் கட்டினான். இவன் பல்லவர் மற்றும் ஐந்தாம் பரமேசுவரவர்மன் ஆகியோரிடம் போர்புரிந்தான். சாளுக்கியரின் மேலாட்சிக்கு எதிராக போராடிய அளுப்பர்களை தோற்கடித்தான். மங்களூரில் பாண்டியர் படையெடுப்பை முறியடித்தான்.இவனுக்குப்பின் இவனது மகன் இரண்டாம் விக்ரமாதித்யன் 733இல் ஆட்சிக்குவந்தான்.  

## மேற்கோள்

- Nilakanta Sastri, K.A. (1935). The CōĻas, University of Madras, Madras (Reprinted 1984).
- Nilakanta Sastri, K.A. (1955). A History of South India, OUP, New Delhi (Reprinted 2002).
- Dr. Suryanath U. Kamat (2001). Concise History of Karnataka, MCC, Bangalore (Reprinted 2002).
- South Indian Inscriptions - http://www.whatisindia.com/inscriptions/
- History of Karnataka, Mr. Arthikaje
# கர்ரெட் மார்கன்



**கர்ரெட் மார்கன்** (மார்ச் 4, 1877 – ஜூலை 27, 1963, ) என்பவர் ஒரு ஆப்பிரிக்க அமெரிக்க கண்டுபிடிப்பாளர். பள்ளிப் படிப்பையே முறையாகத் தொடராத இவர், தன் உழைப்பாலும், திறமையாலும் பல கருவிகளைக் கண்டறிந்து சாதனைகளைப் புரிந்தார். கிரீவ்லேண்டில் மோட்டார் வாகனம் வைத்திருந்த முதல் ஆப்ரிக்க அமெரிக்கர் இவர்தான். *100 கிரேட்டஸ்ட் ஆப்ரிகன் அமெரிக்கன்ஸ்* என்ற நூலில் இவரது பெயர் இடம்பெற்றுள்ளது.  

## பிறப்பும், வாழ்க்கையும்

இவர் அமெரிக்காவின் கென்டக்கி மாநிலத்தில் 1877இல் பிறந்தார். இவரின் தந்தை ஆப்பிரிக்க வமிசாவளியைச் சேர்ந்தவர். கொத்தடிமையாக இருந்தவர். பெரும்பாலான ஆப்பிரிக்க அமெரிக்கர்களைப்போலவே மார்கனும் கல்வியை இடையில் கைவிட்டவரே. 14 வயதில் ஒகையோ மாநிலத்தின் சின்சினாட்டிக்குச் சென்றார். கூலிவேலை செய்தார். அந்த வருவாயில் ஒரு ஆசிரியரிடம் தனிப்பயிற்சியில் கல்விகற்றார். கிளீவ்லேண்ட் நகரில் 1895இல் துணி உற்பத்தியாளரிடம் தையல் இயந்திரங்களைப் பழுது பார்க்கும் பணியில் ஈடுபட்டார். இயந்திரங்களைப் பிரித்து, பொருத்தி மேம்படுத்தினார். இதனால் இயந்திரங்களின் வடிவமைப்பு, அவை இயங்கும் முறை போன்றவற்றை நன்கு கற்றுத்தேர்ந்தார்.  

## சொந்தத் தொழில்

தையல் இயந்திரத்தின் வாரைக் கட்டுவதற்கான வழியைக் கண்டுபிடித்தார். இதன்பிறகு இவர் பிரபலமானார். 1907இல் தையல் இயந்திரம் மற்றும் காலணி பழுதுபார்க்கும் கடையைத் தொடங்கினார். படிப்படியாக பல்வேறு தொழில்களில் ஈடுபட்டார். 1909இல் தன் மனைவியுடன் சேர்ந்து கட் ரேட் லேடிஸ் கிளாத்திங் ஸ்டோர் என்ற நிறுவனத்தைத் தொடங்கினார்.  

## கண்டுபிடிப்புகள்

- 1914இல் புகை,நச்சுவாயுக்களிடமிருந்து காக்கின்ற பாதுகாப்புக் கவசத்தைக் கண்டுபிடித்து காப்புரிமை பெற்றார்.
- சுருள் கூந்தலை நேராக்கும் கிரீம்,சீப்பு,கூந்தல்சாயம் போன்ற அழகுசாதனப் பொருட்களைக் கண்டுபிடித்தார்.
- எளிய திறன்மிக்க போக்குவரத்துக் கட்டுப்பாட்டுக் கருவியைக் கண்டுபிடித்து இதற்கு காப்புரிமைபெற்றார்.

## சமூகப் பணிகள்

ஆப்பிரக்க அமெரிக்க மக்களின் சமூக மேம்பாட்டுக்காக பெரு முயற்சி எடுத்து 1908இல் *கிளீவ்லேண்ட் இசோசியேசன் பார் கலர்டு மென்* என்ற அமைப்பைத் தொடங்கச் செய்தார்.  
கருப்பின மக்களுக்கு பத்திரிக்கை,மன்றம்,பள்ளி, கல்லூரிகள் துவங்க பெரு முயற்சிகள் மேற்கொண்டார்.
# கெயில் ஓம்வேதித்


**கெயில் ஓம்வேதித்** (*Gail Omvedt*, 2 ஆகத்து 1941 – 25 ஆகத்து 2021) என்பவர் ஒரு சமூகவியல் அறிஞரும் மனித உரிமைகளுக்குப் பாடுபடும் செயற்பாட்டாளரும், சாதிய அமைப்பை எதிர்த்துப் பரப்புரை செய்பவரும் ஆவார். இவர் அமெரிக்காவில் பிறந்து இந்தியாவில் குடியுரிமை பெற்ற பெண்மணி ஆவார்.  

## பிறப்பும் கல்வியும்

கெயில் ஒம்வேதித் அமெரிக்காவில் மின்னபாலிசு என்னும் ஊரில் பிறந்தார். கார்ல்டன் கல்லூரியில் படித்தார். பெர்கிளின் கலிபோர்னியா பல்கலைக் கழகத்தில் குமுகவியலில் ஆய்வுப் பட்டம் பெற்றார்.  

## பணிகள்

1978 ஆம் ஆண்டில் இந்தியாவுக்கு வந்தார். தெற்கு மகாராட்டிரத்தில் கசேகான் என்னும் சிற்றுரில் வாழ்ந்து வருகிறார்.  
1983 முதல் இந்தியாவில் குடியுரிமை பெற்றார். சாதிய அமைப்பை எதிர்த்தும் தாழ்த்தப்பட்ட ஒடுக்கப்பட்ட தலித் மக்களின் உரிமைகளுக்காகப் பல நூல்களை எழுதினார். பெண்கள் உரிமை இயக்கம் சூழல் பாதுகாப்பு இயக்கம் விவசாயிகள் இயக்கம் ஆகியவற்றில் பங்கேற்று வருகிறார். சாங்க்லி, சத்தாரா ஆகிய மாவட்டங்களில் கைவிடப் பட்ட பெண்களின் வாழ்வுரிமைகளுக்கான அமைப்பை நடத்தி வந்தார்.  
விவசாயப் பெண்களின் நிலஉரிமைகளுக்கும் அரசியல் அதிகாரம் பெறுவதற்கும் ஒரு நிறுவனத்தைத் தொடங்கினார்.  

## கல்விப் பணி

புனே பல்கலைக் கழகத்தில் சமுக நீதிக்கான துறையில் பேராசிரியராக இருந்தார். பின்னர் 2009 ஆம் ஆண்டில் இந்திரா காந்தி தேசிய திறந்த பல்கலைக் கழகத்தில் வருகைப் பேராசிரியராக "டாக்டர் அம்பேத்கர் குமுக மாற்றம் வளர்ச்சி இருக்கை" என்னும் துறையில் பணி செய்தார். 2012 இல் அப்பதவியிலிருந்து ஓய்வு அடைந்தார்.  

## எழுதிய நூல்கள்
- We Shall Smash This Prison: Indian Women in Struggle (1979),
- "We Will Smash This Prison!.: Indian Women in Struggle " (1980)
- "Violence Against Women: New Movements And New Theories In India" (1990)
- Reinventing Revolution: New Social Movements in India (1993),
- Gender and Technology: Emerging Asian Visions (1994),
- Dalits And The Democratic Revolution: Dr. Ambedkar And The Dalit Movement In Colonial India " (1994),
- Dalit Visions: the Anticaste movement and Indian Cultural Identity (1994)
- Growing Up Untouchable: A Dalit Autobiography Among Others(2000)
- Buddhism in India : Challenging Brahmanism and Caste (2003)
- "Ambedkar: Towards an Enlightened India " (2004)
- Seeking Begumpura: The Social Vision of Anticaste Intellectuals (2008)
- "Understanding Caste: From Buddha To Ambedkar And Beyond" (2010)

## மேற்கோள்
- Andre Beteille’s Dream World: Caste TodayBy Gail Omvedt, Countercurrents.org, நாள்: மார்ச் 20, 2012
- Professor Gail Omvedt joins IGNOU, தி இந்து, நாள்: ஆகஸ்ட் 10, 2009
# பதினாறாம் கிரகோரி (திருத்தந்தை)



**திருத்தந்தை பதினாறாம் கிரகோரி** (; 18 செப்டம்பர் 1765 – 1 ஜூன் 1846, இயற்பெயர்: **பர்த்தலமேயோ அல்பேர்த்தோ கப்பெல்லாரி**) என்பவர் *காமல்டோலேஸ்* என்னும் புனித ஆசிர்வாதப்பர் சபைத் துறவியும் கத்தோலிக்கத் திருச்சபையின் திருத்தந்தையாக 2 பெப்ரவரி 1831 முதல் 1846இல் தனது இறப்பு வரையும் இருந்தவர் ஆவார். இவர் துறவற சபையில் இணைந்த போது **மௌரோ** என்னும் பெயரைத் தனது துறவுப்பெயராக ஏற்றார். இவர் மிகவும் அடிப்படைவாதக் கொள்கைகளைக் கொண்டிருந்தார். திருத்தந்தை நாடுகளிலும் ஐரோப்பாவிலும் பரவிய மக்களாட்சியினை இடதுசாரி புரட்சியின் முன்னோட்டமாக இவர் பார்த்ததால் அதனை இவர் எதிர்த்தார்.  

*கிரகோரி* என்னும் பெயர் ஏற்ற கடைசித் திருத்தந்தையும் ஆயரல்லாத ஒருவர் திருத்தந்தையாகத் தேர்வான கடைசித் திருத்தந்தையும் இவர் ஆவார்.
# டாவி ரோயிவாசு


**டாவி ரோயிவாசு** (*Taavi Rõivas*, பிறப்பு: 26 செப்டம்பர் 1979) எசுத்தோனிய அரசியல்வாதியும் மார்ச் 26, 2014 முதல் அந்நாட்டின் பிரதமராக இருப்பவருமாவார். ஏப்ரல் 6, 2014 முதல் எசுத்தோனிய சீர்திருத்தக் கட்சியின் தலைவராகவும் உள்ளார்.  

பிரதமராக பொறுப்பேற்பதற்கு முன்னதாக ரோயிவாசு சமூக நலவாழ்வு அமைச்சராக (2012–2014) பணியாற்றி உள்ளார். மார்ச் 14, 2014 அன்று அப்போதைய பிரதமர் ஆன்ட்ரசு அன்சிப்பிற்கு அடுத்து பிரதமராக பொறுப்பேற்க நாட்டுத்தலைவர் டூமாசு என்றிக்கு இல்வெசால் நியமிக்கப்பட்டார். இதனையடுத்து புதிய அரசு அமைக்க சீர்திருத்தக் கட்சிக்கும் சமூக மக்களாட்சி கட்சிக்கும் இடையே நடந்த பேச்சு வார்த்தைகளுக்கு தலைமை வகித்தார். இரு கட்சிகளுக்குமிடையே கூட்டணி உடன்பாடு மார்ச் 20 அன்று கையொப்பமிடப்பட்டது. மார்ச் 26, 2014இல் பிரதமராகப் பொறுப்பேற்றார். ஐரோப்பிய ஒன்றியத்தில் மிக இளைய அரசுத்தலைவராக ரோயிவாசு விளங்குகின்றார். மார்ச் 1, 2015 அன்று நடந்த பொதுத்தேர்தலில் இவரது கட்சிக்கு வெற்றி கிடைத்துள்ளது.  

## மேற்சான்றுகள்
# இந்தியாவின் மகள்


**இந்தியாவின் மகள்** (*India's Daughter*) இங்கிலாந்தைச் சேர்ந்த லெசுலீ உத்வின் (Leslie Udwin) இயக்கிய (ஆங்கில வடிவ) விபரணத் திரைப்படம் ஆகும். இத்திரைப்படம் 2012 தில்லி கும்பல்-வல்லுறவு வழக்கு மற்றும் அதில் கொல்லப்பட்ட 23 வயது பெண் குறித்தானது. இந்தத் திரைப்படத்தில் திகார்சிறையில் அடைக்கப்பட்டுள்ள குற்றவாளி முகேஷ் சிங்கிடம், சிறை அதிகாரிகள் அனுமதியுடன் எடுக்கப்பட்டப் பேட்டியும் அடங்கியிருந்தது. குற்றவாளி முகேஷ் சிங் அளித்த பேட்டி முழுமையாக ஊடகங்களில் வெளியானது. பெண்களை அவமதிக்கும் வகையில் அமைந்த இந்தப் பேட்டி பெரும் சர்ச்சையை ஏற்படுத்தியது. இது மார்ச் 8, 2015, அனைத்துலக பெண்கள் நாளன்று ஒளிபரப்பப்படுவதாக இருந்தது. இந்தியாவில் என்டிடிவி 24x7 தொலைக்காட்சியாலும் ஐக்கிய இராச்சியத்தில் பிபிசி ஃபோர் தொலைக்காட்சியாலும் மற்றும் ஒரே நேரத்தில் டென்மார்க்கு, சுவீடன், சுவிட்சர்லாந்து, நோர்வே மற்றும் கனடா நாடுகளிலும் ஒளிபரப்பப்படுவதாக இருந்தது.  

மார்ச் 4, 2015 அன்று இதனை ஒளிபரப்ப இந்திய நாடாளுமன்றத்தில் எதிர்ப்பு எழுந்தது. இதனால் இத்திரைப்படம் இந்தியாவில் தடை செய்யப்பட்டுள்ளது. இதன் பின்னணியில் பிபிசி போர் ஒளிபரப்பை முன்பு திட்டமிட்ட அனைத்துலக பெண்கள் நாளுக்கு மாறாக முன்னதாகவே மார்ச் 4 அன்று ஒளிபரப்பியது.  

நிர்பயாவின் பெயரை பொதுவில் பிபிசி வெளியிட்டதற்கு அவரின் தந்தை எதிர்ப்பு தெரிவித்தார்.  

## மேற்சான்றுகள்

## வெளியிணைப்புகள்
- தடை தீர்வாகாது தி இந்து (தமிழ்) கட்டுரை
- பாதிக்கப்பட்ட பெண்ணின் தந்தை பேட்டி தினத்தந்தியில்
-
# கொடபடோ நகரம்

**கொடபடோ நகரம் ** என்பது மின்டனாவ் பகுதியில் அமைந்துள்ள சுயாதீன அங்கமான ஒரு பிலிப்பீனிய நகரம் ஆகும். முசுலிம் மிண்டனாவோ தன்னாட்சிப் பகுதியின் தலைநகரம் இதுவாகும். இது மகுவின்டனவு மாகாணத்தில் அமைந்துள்ளது. இதன் சனத்தொகை 2010 ஆம் ஆண்டின் மக்கள் தொகை கணக்கெடுப்பிற்கு அமைவாக 271,786 ஆகும். இதன் பரப்பளவு 176.00 கிமீ2 ஆகும்.  

## தட்ப வெப்ப நிலை
<></>
# புடுவன்

**புடுவன்** (*Butuan*)என்பது பிலிப்பீன்சில் அமைந்துள்ள நன்றாக நகரமயமாக்கப்பட்ட ஒரு நகரம் ஆகும். கரகா பிராந்தியத்தின் தலைநகரம் இதுவாகும். அகுசன் டெல் நோர்டே என்னும் மாகாணத்தில் இது அமைந்துள்ளது. ஆகஸ்ட் 2, 1950 ஆண்டில் இந்நகரம் நிறுவப்பட்டது. டல் மட்டத்திலிருந்து இதன் உயரம் 1 மீற்றர் ஆகும். இதன் சனத்தொகை 2010 ஆம் ஆண்டின் மக்கள் தொகை கணக்கெடுப்பிற்கு அமைவாக 309,709 ஆகும். இந்நகரத்தின் மொத்த பரப்பளவு 816.62 சதுர கிலோமீற்றர் ஆகும்.  

## தட்ப வெப்ப நிலை
# பூச்சு


**பூச்சு** (Plaster) என்பது சுவர்கள் மற்றும் கூரைகக்கு மேலுறையாக அல்லது மேற்பூச்சாகப் பயன்படுத்தப்படும் ஒரு கட்டுமானப் பொருள் ஆகும். பூச்சானது உலர்ந்த பொடி மற்றும் தண்ணீருடன் கலக்கப்பட்டு ஒரு பசையாக உருவாக்கப்பட்டு கட்டிடங்களின் மீது பூசப்பயன்படுத்தப்படுகின்றது.  

நீருடன் சேர்க்கும்போது வேதி வினையினால் படிகமாதல் மூலம் வெப்பம் விடுவிக்கப்பட்டு நீரேற்றம் அடைந்து பூச்சு கடினமாகின்றது. இதன் இந்தப் பண்பின் காரணமாக தோற்ற முடிப்பானாக கட்டிடங்களில் அதிக அளவில் பயன்படுத்தப்படுகின்றது.
# வலைவாசல்:இயற்பியல்/தொடர்புடைய வலைவாசல்கள்

<div>  

<div id:"தொடர்புடைய வலைவாசல்கள்"></div>  
| கணிதம்
rect 0 0 1000 500 கணிதம்
desc </imagemap></div> | அறிவியல்
rect 0 0 1000 750 அறிவியல்
desc </imagemap></div> | புவியியல்
rect 0 0 1000 500 புவியியல்
desc </imagemap></div> | கணினியியல்
rect 0 0 1000 500 கணினியியல்
desc </imagemap></div> | உயிரியல்
rect 0 0 1000 500 உயிரியல்
desc </imagemap></div> |  |
| --- | --- | --- | --- | --- | --- |
| **கணிதம்** | **அறிவியல்** | **புவியியல்** | **கணினியியல்** | **உயிரியல்** | }<noinclude> </noinclude> |

</div>
# வலைவாசல்:இயற்பியல்/Intro

**இயற்பியல்** (பௌதிகம்) என்பது பொருளையும் வெளியின் வழியாகவும் காலத்தின் வழியாகவும் அதன் இயக்கம் அதனோடு தொடர்புடைய கொள்கைகளான ஆற்றல் மற்றும் விசை முதலியவை பற்றிய இயல் மெய்யியல் மற்றும் இயல் அறிவியலின் ஒரு பகுதியாகும். விரிவாகக் கூற வேண்டுமெனில், பேரண்டம் எப்படி நடந்துகொள்கிறது என்பதைப் புரிந்துகொள்ள இயற்கையில் நடத்தப்பட்டும் பொதுவான பகுப்பாய்வு ஆகும்.  

---
:***குறிப்பு.** இதன் அறிமுகத்திற்கான படிமங்கள் வலைவாசல்:தொழினுட்பம்/Intro/Image பட்டியலில் உள்ளது.*  

</noinclude>
# வலைவாசல்:இயற்பியல்/Intro/Image

<noinclude><br clear=all>  

## பயன்பாடு
இந்த தளவமைப்பு வடிவமைப்பின் துனைபக்கங்கள் வலைவாசல்:இயற்பியல்/Intro/Image Layout இல் உள்ளது.  
1. அடுத்த கிடைக்கும் துனைபக்கதிற்க்கு ஒரு புதிய முன்னுரை படத்தை சேர்க்கவும்.

## முன்னுரை படங்கள் பட்டியல்

வலைவாசல்:இயற்பியல்/Intro/1  

<br clear=all>  
---
வலைவாசல்:இயற்பியல்/Intro/2  

<br clear=all>  
---
வலைவாசல்:இயற்பியல்/Intro/3  

<br clear=all>  
---
வலைவாசல்:இயற்பியல்/Intro/4  

<br clear=all>  
---
வலைவாசல்:இயற்பியல்/Intro/5  

<br clear=all>  
---

</noinclude>
# வலைவாசல்:இயற்பியல்



<div>  

**இயற்பியல்** (பௌதிகம்) என்பது பொருளையும் வெளியின் வழியாகவும் காலத்தின் வழியாகவும் அதன் இயக்கம் அதனோடு தொடர்புடைய கொள்கைகளான ஆற்றல் மற்றும் விசை முதலியவை பற்றிய இயல் மெய்யியல் மற்றும் இயல் அறிவியலின் ஒரு பகுதியாகும். விரிவாகக் கூற வேண்டுமெனில், பேரண்டம் எப்படி நடந்துகொள்கிறது என்பதைப் புரிந்துகொள்ள இயற்கையில் நடத்தப்பட்டும் பொதுவான பகுப்பாய்வு ஆகும்.  
</div>  

<div>  

<categorytree>இயற்பியல்</categorytree>  
</div>  

<div>  

<div>**பெட்டகம்**</div>  

</div>  

</div>  

<div>  

- இயற்பியல் தொடர்பான புதிய கட்டுரைகளை உருவாக்கலாம்.
- இயற்பியல் தொடர்பான குறுங்கட்டுரைகளை விரிவுபடுத்தலாம்.
- இயற்பியல் தொடர்பான கட்டுரைகளை மேம்படுத்தி உதவலாம்.
- இயற்பியல் தொடர்பான படிமங்களை பதிவேற்றலாம்.
- இயற்பியல் தொடர்பான பகுப்புகளை ஒழுங்கமைத்து சீர்படுத்தலாம்.</div>

</div>  
</div>  

<div>**பெட்டகம்**</div>  

</div>  
</div>  

---

fy:Tema:Wittenskip  
stq:Portoal:Wietenskup  
wo:Bunt: Xarala
# வலைவாசல்:இயற்பியல்/உங்களுக்குத் தெரியுமா/திங்கள்


- **வானியல் கடிகாரம்** (படம்) சூரியன், நிலவு, விண்மீன் குழாம்கள், முக்கிய கோள்கள் போன்ற வானியல் பொருள்களின் தொடர்பு நிலைகளை தன்னுடைய முகப்பில் காண்பிக்கும்.

- உலங்கு வானூர்தியில் தரைக்கிடையாக உள்ள சுழலும் விசிறிகளால் மேலெழும்பும் விசையைப் பெறுகிறது. இவ்விசிறிகள் ரோடர்கள் என்றும் இவ்வானூர்தி ரோடரி விங் வானூர்தி எனவும் அழைக்கப்படுகிறது.

- முப்பரிமாண (3D), இருபரிமாண (2D) காட்சிகளையும், நிகழ்பட பிடிப்பு, டிவி-டியூனர் தகவி போன்றவற்றில் வரைவியல் முடுக்கி அட்டைகள் தேவைப்படுகின்றன.

- வயலை உழுவதற்கு பயன்படும் உழவு இயந்திரத்தின் மூலம் நிலத்தை உழலாம். மாடுகளில் பூட்டப்படக்கூடிய கலைப்பைகளை விட வலுவான கலப்பைகளை இதில் பூட்டலாம். சீராக விரைவாக இது வயலை உழும். மனித உழைப்பும் குறைக்கப்படுகிறது
# வலைவாசல்:இயற்பியல்/உங்களுக்குத் தெரியுமா/செவ்வாய்


- **செலுத்து வாகனம்** (படம்) என்பது செயற்கைக் கோள்களை பூமியிலிருந்து விண்வெளிக்கு எடுத்துச் செல்லும் வாகனம் ஆகும்

- உலங்கு வானூர்தியில் தரைக்கிடையாக உள்ள சுழலும் விசிறிகளால் மேலெழும்பும் விசையைப் பெறுகிறது. இவ்விசிறிகள் ரோடர்கள் என்றும் இவ்வானூர்தி ரோடரி விங் வானூர்தி எனவும் அழைக்கப்படுகிறது.

- முப்பரிமாண (3D), இருபரிமாண (2D) காட்சிகளையும், நிகழ்பட பிடிப்பு, டிவி-டியூனர் தகவி போன்றவற்றில் வரைவியல் முடுக்கி அட்டைகள் தேவைப்படுகின்றன.

- வயலை உழுவதற்கு பயன்படும் உழவு இயந்திரத்தின் மூலம் நிலத்தை உழலாம். மாடுகளில் பூட்டப்படக்கூடிய கலைப்பைகளை விட வலுவான கலப்பைகளை இதில் பூட்டலாம். சீராக விரைவாக இது வயலை உழும். மனித உழைப்பும் குறைக்கப்படுகிறது
# வலைவாசல்:இயற்பியல்/உங்களுக்குத் தெரியுமா/புதன்


- **கடுங்குளிர் ஏவூர்தி இயந்திரம்** (படம்) என்பது செயற்கைக் கோள்களை விண்ணில் செலுத்தும் ஏவூர்தியில் பயன்படுத்தப்படும் இயந்திரம் ஆகும்.

- **செலுத்து வாகனம்** என்பது செயற்கைக் கோள்களை பூமியிலிருந்து எடுத்துச் செல்லும் வாகனம் ஆகும்.

- கடல் அல்லது ஏரியின் எந்த அளவு ஆழம் வரை ஒளிச்சேர்க்கை செய்ய சூரிய ஒளி கிடைக்கிறதோ அந்த ஆழம் வரை உள்ள பகுதியை **சூரிய ஒளி மண்டலம்** (*Sun light Zone*) அல்லது **ஒளி நிரம்பிய மண்டலம்** (*Photic zone*) என்று அழைக்கிறார்கள்.
# வலைவாசல்:இயற்பியல்/உங்களுக்குத் தெரியுமா/வியாழன்


- **அகலப்பரப்பு காட்சி** என்பது ஒரு காட்சியை அகலப்பரப்புடன் காண்பது அல்லது நிழல்படக் கருவியின் ஊடாக எடுப்பது ஆகும். ஹொங்கொங், சிம் சா சுயி, நட்சத்திரங்களின் சாலையில் இருந்து எடுக்கப்பட்ட இரவுநேர அகலப்பரப்பு காட்சி (படம்).

- **செலுத்து வாகனம்** என்பது செயற்கைக் கோள்களை பூமியிலிருந்து எடுத்துச் செல்லும் வாகனம் ஆகும்.

- கடல் அல்லது ஏரியின் எந்த அளவு ஆழம் வரை ஒளிச்சேர்க்கை செய்ய சூரிய ஒளி கிடைக்கிறதோ அந்த ஆழம் வரை உள்ள பகுதியை **சூரிய ஒளி மண்டலம்** (*Sun light Zone*) அல்லது **ஒளி நிரம்பிய மண்டலம்** (*Photic zone*) என்று அழைக்கிறார்கள்.
# வலைவாசல்:இயற்பியல்/உங்களுக்குத் தெரியுமா/வெள்ளி


- **செலுத்து வாகனம்** (படம்) என்பது செயற்கைக் கோள்களை பூமியிலிருந்து விண்வெளிக்கு எடுத்துச் செல்லும் வாகனம் ஆகும்

- உலங்கு வானூர்தியில் தரைக்கிடையாக உள்ள சுழலும் விசிறிகளால் மேலெழும்பும் விசையைப் பெறுகிறது. இவ்விசிறிகள் ரோடர்கள் என்றும் இவ்வானூர்தி ரோடரி விங் வானூர்தி எனவும் அழைக்கப்படுகிறது.

- முப்பரிமாண (3D), இருபரிமாண (2D) காட்சிகளையும், நிகழ்பட பிடிப்பு, டிவி-டியூனர் தகவி போன்றவற்றில் வரைவியல் முடுக்கி அட்டைகள் தேவைப்படுகின்றன.

- வயலை உழுவதற்கு பயன்படும் உழவு இயந்திரத்தின் மூலம் நிலத்தை உழலாம். மாடுகளில் பூட்டப்படக்கூடிய கலைப்பைகளை விட வலுவான கலப்பைகளை இதில் பூட்டலாம். சீராக விரைவாக இது வயலை உழும். மனித உழைப்பும் குறைக்கப்படுகிறது
# இரண்டாம் கீர்த்திவர்மன்


**இரண்டாம் கீர்த்திவர்மன்** அல்லது ரஹப்பா (ஆட்சிக்காலம் கி.பி.746 - 753 ) என்பவன் சாளுக்கிய மரபின் ஆட்சியாளன் ஆவான். இவன் தனது தந்தை விக்ரமாதித்னுக்குப் பின் ஆட்சிப்பொறுப்பேற்றவன். . இவனது பரந்த ஆட்சி அதிகாரத்தை இராஷ்டிரகூடர்கள் மற்றும் பாண்டியர்கள் முடிவுக்குக் கொண்டுவந்தனர்.  

## பாண்டியர்களுடன் போர்

பாண்டியன் பராங்குசன் தனது எல்லையை விரிவாக்கும் பொருட்டு கங்க நாட்டின் மீது படையெடுத்து வந்தான். கங்கமன்னன் சிறீபுருசன் சாளுக்கியரின் மேலாட்சியை ஏற்றிருந்ததால் இவனுக்கு ஆதரவாக கீர்த்திவர்மனும் தனது படைகளுடன் போர்க்களத்திற்கு வந்தான். கி.பி.740 அல்லது 741ல் காவிரிக்கரையில் வேண்பை என்ற இடத்தில் நடந்த போரில் பாண்டியன் பராங்குசன் பெருவெற்றி பெற்றான்.  

## அதிகாரக் குலைவு

கீர்த்திவர்மனின் வலிமையைக்குறைக்கும் விதமாக இராஷ்டிரகூட தந்திதுர்கன் தனது பேரரசை வலிமைப்படுத்தினான். எல்லோராவைச் சுற்றித் தனது பேரரசை விரிவாக்கினான். சாளுக்கியப் பேரரசின் வடக்கு மாகாணங்களின் கட்டுப்பாட்டைக் குலைத்தான்.  

மேலும் அவன் கிழக்கு மற்றும் தெலுங்கு மாகாணங்களில் சாளுக்கியரைச் சுற்றியுள்ள கலிங்கர் மற்றும் கோசல அரசர்களிடம் கூட்டணி அமைத்துக்கொண்டான். மேலும் தந்திதுர்கனின் கூட்டணியில் பல்லவன் நந்திவர்மனும் இணைந்துகொண்டான். இவ்வாறு தனிமைப்படுத்தப்பட்ட கீர்த்திவர்மனுக்கு உதவிக்காக எந்த திசையிலும் திரும்ப முடியவில்லை.  

கீர்த்திவர்மன் மீதான இறுதித் தாக்குதல் கி.பி. 752 இல் நடத்தினர். சாளுக்கியர் முற்றிலும் தோற்கடிக்கப்பட்டனர்.  

இரண்டாம் கீர்த்திவர்மனே வாதாபி சாளுக்கியரில் இறுதி அரசன் ஆவான். 220 ஆண்டுகள் மேற்கு சாளுக்கியர் கிளை மீது கிரகணம் சூழ்ந்ததைப் போன்று இருந்தது. இரண்டாம் தைலப்பனால் 973 ஆண்டு இந்த மரபு மீண்டும் துளிர்த்தது.  

## மேற்கோள்

- Nilakanta Sastri, K.A. (1955). A History of South India, OUP, New Delhi (Reprinted 2002).

- Dr. Suryanath U. Kamat (2001). Concise History of Karnataka, MCC, Bangalore (Reprinted 2002).